Bhimrao Ramji Ambedkar

Bhimrao Ramji Ambedkar (født 14. april 1891, død 6. desember 1956), også kjent som Dr. Babasaheb Ambedkar, var en indisk jurist, økonom, politiker og sosial reformator, som inspirerte den dalitiske buddhistbevegelsen og kjempet mot sosial diskriminering av de urørlige (dalittene). Han støttet også kvinners rettigheter og arbeid. Han var uavhengig Indias første lov- og rettsminister, arkitekten for Indias grunnlov, og grunnleggeren til Republikken India.

I 1956 initierte han en massekonvertering av dalitter, og konverterte til buddhismen med 600 000 tilhengere. Han gjenopplivet buddhismen i India. Ambedkar blir ansett som en bodhisattva, og maitreya, blant Navayana-buddhistene.

I 1990 ble Bharat Ratna, Indias høyeste sivile pris, tildelt Ambedkar posthumt. Ambedkars arv inkluderer mange minnesmerker og skildringer i populærkulturen. Ambedkars arv som sosio-politisk reformator hadde en dyp effekt på det moderne India.

Ambedkar ble kåret til "The Greatest Indian" i 2012 av en meningsmåling organisert av History TV18 og CNN IBN, foran Vallabhbhai Patel og Jawaharlal Nehru.

Ambedkar Jayanti (Ambedkars fødselsdag) er en festival som feires den 14. april hvert år, ikke bare i India, men over hele verden. I hele India er Ambedkar Jayanti en offentlig høytidsdag.

Film 
I 2000 hadde filmen om nasjonalhelten Dr. Babasaheb Ambedkar premiere. Den var regissert av Jabbar Patel, og manuset var skrevet av Sooni Taraporevala, Daya Pawar og Arun Sadhu.Filmen ble finansiert av det føderale indiske Ministry of Social Justice and Empowerment og delstatsregjeringen i Maharashtra, og produsert av det statlige produksjonsselskapet National Film Development Corporation of India. Den vant flere priser.

Se også 

 Dr. Babasaheb Ambedkar Open University

Referanser

Eksterne lenker 
 

Indiske politikere
Pasifister
Personer fra Mhow
Indiske økonomer
Indiske historikere
Indiske journalister
Indiske professorer
Indiske leger